**GHID SIMPLIFICAT**

**Condiții Specifice de accesare a fondurilor destinate pregătirii proiectelor de infrastructură în domeniile specializării inteligente pentru Regiunea Nord-Vest**

” Sprijin la nivelul regiunii de dezvoltare Nord-Vest pentru pregătirea de proiecte finanțate din perioada de programare 2021-2027 pe domeniul specializare inteligentă”

AGENŢIA DE DEZVOLTARE REGIONALĂ NORD-VEST

2020

Cuprins

[0. PREAMBUL 3](#_Toc51756312)

[CAPITOLUL 1. Informații despre apelul de proiecte 3](#_Toc51756313)

[1.1. Acțiuni şi tipuri de activităţi sprijinite 12](#_Toc51756314)

[1.2. Alocarea financiară 14](#_Toc51756315)

[CAPITOLUL 2. Reguli pentru acordarea finanțării 14](#_Toc51756316)

[2.1. Tipurile de beneficiari/solicitanţi eligibili ai schemei 14](#_Toc51756317)

[2.2. Eligibilitate proiectelor 15](#_Toc51756318)

[2.3 Cheltuielile eligibile pentru realizarea documentațiilor 17](#_Toc51756319)

[2.4. Perioada de depunere a solicitărilor de sprijin financiar 19](#_Toc51756320)

[2.5. Perioada de implementare a schemei 20](#_Toc51756321)

[2.6. Valoarea finanțării nerambursabile 20](#_Toc51756322)

[CAPITOLUL 3. Detalii privind metodologia de descoperire antreprenorială 23](#_Toc51756323)

[CAPITOLUL 4. Procesul de elaborare şi transmitere a fişelor 29](#_Toc51756324)

[CAPITOLUL 5. Metodologie de selecţie 29](#_Toc51756325)

[5.1. Criterii administrative şi calitative 29](#_Toc51756326)

[5.2. Evaluare tehnico - financiară 30](#_Toc51756327)

[CAPITOLUL 6. Drepturile și obligațiile beneficiarilor de ajutor de minimis: 33](#_Toc51756328)

## 0. PREAMBUL

Prezentul ghid este elaborat de către Agenţia de Dezvoltare Regională Nord-Vest, în calitate de administrator al schemei de ajutor de minimis prin care asigură implementarea proiectului destinat pregătirii proiectelor de infrastructură în domeniul specializării inteligente finanțat din Programul Operațional Asistență Tehnică (POAT) 2014-2020, Axa prioritară 1 Întărirea capacității beneficiarilor de a pregăti și implementa proiecte finanțate din FESI și diseminarea informațiilor privind aceste fonduri, Obiectivul Specific 1.1 Întărirea capacității beneficiarilor de proiecte finanțate din FESI de a pregăti şi de a implementa proiecte mature, Acțiunea 1.1.1 Asistență orizontală pentru beneficiarii FESI și specifică pentru beneficiarii POAT, POIM și POC, inclusiv instruire pentru aceștia și pentru potențialii beneficiari FESI.

Prezentul ghid simplificat se publică pe pagina web a Agenţiei de Dezvoltare Regională Nord Vest: [www.nord-vest.ro](http://www.nord-vest.ro).

În cazul în care, după parcurgerea prezentului document există întrebări cu privire la pregătirea şi completarea „Fişei de proiect de infrastructură/investiţie” vă rugăm să le trimiteţi în scris la adresa de e-mail: [inno@nord-vest.ro](mailto:inno@nord-vest.ro).

În situaţia în care pe parcursul apelului de proiecte intervin modificări ale cadrului legal ori alte modificări de natură a afecta regulile şi condiţiile de finanţare stabilite prin prezentul Ghid, Agenţia de Dezvoltare Regională Nord-Vest îşi rezervă dreptul de a aduce completări sau modificări ale conţinutului acestuia, prin publicarea unei versiuni revizuite. Astfel, vă recomandăm să consultaţi periodic website-ul agenţiei: [www.nord-vest.ro](http://www.nord-vest.ro).

## CAPITOLUL 1. Informații despre apelul de proiecte

**DISPOZIȚII GENERALE**

Având în vedere faptul că:

* proiectele de specializare inteligentă semnificative ca și complexitate, identificate prin procesul de preselecție/procesul de descoperire antreprenorială necesită susținere în vederea pregătirii și elaborării documentațiilor specifice (planuri de afaceri, studii de fezabilitate, proiecte tehnice de execuție, etc.);
* proiectele de specializare inteligentă se încadrează în Obiectivul de politică 1 – O Europă mai inteligentă, conform prevederilor OUG nr. 88/2020;
* proiectele de infrastructură din domeniul specializării inteligente trebuie să vizeze cel puțin unul dintre domeniile de specializare inteligentă cuprinse în Strategiile de Specializare Inteligentă elaborate la nivelul unei regiuni;

Prin POAT 2014-2020 este acordat sprijin financiar pentru elaborarea documentațiilor necesare implementării proiectelor de specializare inteligentă. Sprijinul va fi acordat prin intermediul Agenţiei de Dezvoltare Regională Nord-Vest, în calitate de administrator al schemei de ajutor de minimis.

**Documentațiile pentru a căror elaborare se acordă sprijin financiar nerambursabil sunt:**

**-Documentațiile tehnico-economice: studiul de fezabilitate sau documentația de avizare a lucrărilor de intervenții, după caz; proiect pentru autorizarea/desființarea executării lucrărilor; proiectul tehnic de execuție.**

**-Alte studii: Plan de afaceri, studiu de marketing, studiu de oportunitate, studii geotehnice, studii pentru obținerea acordurilor/avizelor de mediu, studii arheologice, studii hidrologice, studii topografice, documentații cadastrale, precum și orice alte categorii de studii și documentații pentru obținerea de avize/autorizații care sunt necesare pentru implementarea proiectelor din domeniul specializare inteligentă.**

**BAZA LEGALĂ**

Prezentul ghid al solicitantului este elaborat în conformitate cu:

a) Programul Operaţional Asistenţă Tehnică 2014-2020 aprobat prin decizia Comisiei Europene nr. C(2014)10221 din data 18.12.2014, cu modificările și completările ulterioare;

b) Ordonanța de urgență a Guvernului nr. 88/2020 privind instituirea unor măsuri, precum și acordarea unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanțării prin Programul Operațional Asistență tehnică 2014-2020 (POAT 2014-2020) și Programul operațional Infrastructură mare 2014-2020 (POIM);

c) Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;

d) Ordonanța Guvernului nr. 57 din 16 august 2002 privind cercetarea ştiinţifică şi dezvoltarea tehnologică, cu modificările și completările ulterioare;

e) Ordonanța Guvernului nr. 14 din 24 ianuarie 2002 privind constituirea și funcționarea parcurilor științifice și tehnologice;

f) Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare;

g) Hotărârea Guvernului nr. 348 din 30.04.2020 pentru modificarea și completarea HG nr. 519/2014 privind stabilirea ratelor aferente reducerilor procentuale/corecțiilor financiare aplicabile pentru abaterile prevăzute în anexa la OUG nr. 66/2011, cu modificările și completările ulterioare;

h) Hotărârea Guvernului nr. 398 din 27 mai 2015 pentru stabilirea cadrului instituțional de coordonare și gestionare a fondurilor europene structurale și de investiții și pentru asigurarea continuității cadrului instituțional de coordonare și gestionare a instrumentelor structurale 2007-2013, cu modificările și completările ulterioare;

i) Hotărârea Guvernului nr. 399 din 27 mai 2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020, cu modificările și completările ulterioare;

j) Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;

k) Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006;

l) Ordonanța de urgență a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare;

m) Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis.

n) REGULAMENTUL (UE) nr. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare;

o) Strategia națională pentru competitivitate 2015-2020 (SNC);

p) Strategia de Specializare Inteligentă a regiunii Nord-Vest.

**DEFINIȚII:**

În sensul prezentului ghid al solicitantului, următorii termeni se definesc astfel:

1. **ajutor de minimis** – ajutorul acordat conform Regulamentului CE nr. 1407/2013, a cărui valoare, per întreprindere unică, pe trei ani fiscali consecutivi, nu depășește 200.000 EUR, respectiv 100.000 EUR în cazul întreprinderilor unice care efectuează transport de mărfuri în contul terților sau contra cost;
2. **administrator al schemei de ajutoare de minimis** – persoană juridică delegată de către furnizor să deruleze proceduri în domeniul ajutoarelor de stat și de minimis în numele furnizorului, în acest caz Agenția de Dezvoltare Regională Nord Vest, în calitate de beneficiar de finanțare nerambursabilă;
3. **beneficiar de ajutor de minimis** - unitățile administrativ-teritoriale în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/întreprinderi mici, mijlocii și mari, sau parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari, sau individual oricare dintre entitățile de mai sus locale în condițiile OUG nr. 88/2020;
4. **contract de acordare a sprijinului financiar** – actul juridic semnat între administratorul schemei de ajutoare de stat și de minimis și beneficiarul ajutorului de minimis, prin care se stabilesc drepturile și obligațiile corelative ale părților în vederea implementării măsurilor finanțate prin schemă aprobat prin OMFE 792/30.06.2020;
5. **furnizor de ajutoare de minimis** - Ministerul Fondurilor Europene, prin AM POAT;
6. **documentație tehnico-economică destinată proiectelor de specializare inteligentă** – documentație în domeniul specializare inteligentă de tipul: studiu de fezabilitate sau documentația de avizare a lucrărilor de intervenții, după caz, proiectul pentru autorizarea/desființarea executării lucrărilor și proiectul tehnic de execuție, inclusiv documentațiile tehnico-economice prevăzute la art. XV alin. (1) din Ordonanța de urgență a Guvernului nr. 83/2016 privind unele măsuri de eficientizare a implementării proiectelor de infrastructură de transport, unele măsuri în domeniul transporturilor, precum și pentru modificarea și completarea unor acte normative, aprobată cu modificări și completări prin Legea nr. 205/2019, pentru care se vor aplica în continuare reglementările specifice, plan de afaceri; studiu de marketing, studiu de oportunitate, studii geotehnice, studii pentru obținerea acordurilor/avizelor de mediu, studii arheologice, studii hidrologice, studii topografice, documentații cadastrale, orice alte categorii de studii și documentații pentru obținerea de avize/autorizații care sunt necesare pentru implementarea proiectelor din domeniul specializării inteligente, asigurându-se astfel creşterea competitivităţii economice prin concentrarea resurselor în domeniile competitive şi cu potenţial de excelenţă (cercetare-dezvoltare-inovare) la nivel regional, în vederea transformării structurale a economiei;
7. **întreprindere** - orice entitate care desfășoară o activitate economică, indiferent de statutul său juridic și de modul în care este finanțată;
8. **microîntreprindere** – întreprindere care are mai puțin de 10 salariați și a cărei cifră de afaceri anuală și/sau al cărei bilanț anual total nu depășește 2 milioane euro, în conformitate cu prevederile anexei 1 la Regulamentul (UE) nr. 651/2014;
9. **întreprindere mică** - întreprindere care are mai puțin de 50 de salariați și a cărei cifră de afaceri anuală și/sau al cărei bilanț anual total nu depășește 10 milioane euro, în conformitate cu prevederile anexei 1 la Regulamentul (UE) nr. 651/2014;
10. **întreprindere mijlocie**- întreprindere care are mai puțin de 250 de salariați și a cărei cifră de afaceri anuală nu depășește 50 milioane de euro și/sau al cărei bilanț anual total nu depășește 43 milioane euro, în conformitate cu prevederile Regulamentului (UE) nr. 651/2014;
11. **întreprindere aflată în dificultate -** întreprindere care se află în cel puțin una din situațiile următoare:

- în cazul unei societăți cu răspundere limitată (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE (1 ), iar „capital social” include, dacă este cazul, orice capital suplimentar.

- în cazul unei societăți în care cel puțin unii dintre asociați au răspundere nelimitată pentru creanțele societății (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE.

- atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi.

- atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.

- în cazul unei întreprinderi care nu este un IMM, atunci când, în ultimii doi ani:

1. raportul datorii/capitaluri proprii al întreprinderii este mai mare de 7,5 și

2. capacitatea de acoperire a dobânzilor calculată pe baza EBITDA se situează sub valoarea 1,0.;

1. **ONG** - persoane juridice române, asociaţii sau fundaţii, înfiinţate în baza Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare;
2. **universitate** - persoană juridică de drept privat şi de utilitate publică, instituție de învățământ superior organizată în facultăți care conferă grade academice, conform prevederilor Legii nr. 1/2011;
3. **institut de cercetare** și alte entități publice sau private de cercetare-dezvoltare-inovare - instituție publica sau de drept public și de drept privat, organizată în conformitate cu prevederile art. 7 și 8 din Ordonanța Guvernului nr. 57/2002 privind cercetarea ştiinţifică şi dezvoltarea tehnologică, aprobată cu modificări şi completări prin Legea nr. 324/2003, modificările şi completările ulterioare, care are în obiectul de activitate cercetarea;
4. **strategie de specializare inteligentă -** strategii naționale sau regionale în domeniul inovării care stabilesc priorități în scopul de a crea un avantaj competitiv prin dezvoltarea punctelor tari proprii cercetării și inovării și prin corelarea acestora cu nevoile întreprinderilor în vederea abordării coerente a oportunităților emergente și a evoluțiilor pieței, evitând suprapunerea și fragmentarea eforturilor; o astfel de strategie de specializare inteligentă poate lua forma unui cadru politic strategic în domeniul cercetării și inovării (C&I) la nivel național sau regional sau poate fi inclusă într-un astfel de cadru;
5. **inovare -** reprezintă introducerea pe piaţă de noi produse (bunuri şi servicii) sau de produse (bunuri şi servicii) semnificativ îmbunătăţite, care presupun procese noi sau semnificativ îmbunătăţite de producţie sau de furnizare de servicii. Inovarea la nivel de produs şi proces poate fi însoţită de noi metode şi modele (de organizare, de marketing, de comercializare etc.) sau metode şi modele semnificativ îmbunătăţite. Inovarea se bazează pe utilizarea cunoştinţelor, a tehnologiei şi ţine cont de oportunităţile existente pe piaţă, de trenduri europene, globale. Noutatea sau îmbunătăţirea în general se raportează la ceea ce există deja pe piaţa internă, însă pot exista şi inovaţii disruptive, ceea ce înseamnă inovare prin care sunt create pieţe noi sau sunt reconfigurate cele existente.
6. **provocările societale** identificate la nivel european sunt: sănătate, schimbări demografice şi bunăstare; mijloace de transport inteligente, ecologice şi integrate; securitate alimentară, agricultură durabilă, cercetare marină şi maritimă şi bioeconomie; societăţi sigure – protejarea libertăţii şi securităţii Europei şi cetăţenilor săi; combaterea efectelor schimbărilor climatice, utilizarea eficientă a resurselor şi a materiilor prime; surse de energie sigure, ecologice şi eficiente; societăţi favorabile incluziunii, inovatoare şi reflexive. Pentru descrierea acestor provocări societale vă rugăm consultaţi documentele elaborate de Comisia Europeană. O descriere succintă a celor 7 provocări în limba română este disponibilă şi pe pagina Ministerului Cercetării: <http://www.research.gov.ro/ro/categorie/2425/2> şi în Strategia de Specializare Inteligentă a regiunii Nord-Vest.
7. **Pilonii, domeniile şi nişele de specializare inteligentă** identificate la nivelul regiunii Nord-Vest, detaliate in Strategia de Specializare Inteligentă a regiunii Nord-Vest sunt detaliate în cadrul capitolului 4. Metodologia de descoperire antreprenorială. Vezi anexa 6 „Strategia de specializare inteligentă 2021-2027” a prezentului Ghid.
8. **Obiectivul general de politică 1 “O Europă mai inteligentă”[[1]](#footnote-1),** include următoarele obiective specifice regionale care pot fi dezvoltate prin implementarea de proiecte de infrastructură şi de investiţii in domenii de specializare inteligentă:

|  |  |
| --- | --- |
| Obiectiv Specific FEDR (i) Dezvoltarea capacităților de cercetare și inovare și adoptarea tehnologiilor avansate | |
| Priorități de investiții  regionale | Categorii de intervenții (la nivel regional) |
| Integrarea ecosistemului CDI național în Spațiu de Cercetare European (European Research Area); | Dezvoltare și utilizare infrastructuri CDI, prin:   Cooperare interregională în domenii RIS3   Acces în rețele de inovare europene pentru IMM sau alte organizații |
| Crearea unui sistem atractiv de inovare în industrie, pentru toate tipurile de inovare (de produs, de proces, organizațională și de marketing) | Consolidarea capacității CDI a întreprinderilor și promovarea colaborării între organizațiile CDI și mediul de afaceri, prin:   Susținere servicii CDI de tip experiment desfasurate de catre o organizație de CDI/întreprindere   Inovare în IMM-uri, inclusiv brevetare (proiecte cu grad ridicat de inovare, cu rezultate concrete şi impact real pe piaţă)   Investitii in infrastructurle proprii de CDI ale organizațiilor de CDI/întreprinderilor |
| Sprijinirea creării de noi companii inovative și creșterea ratei de supraviețuire a acestora | Dezvoltarea unui ecosistem antreprenorial care favorizeaza apariția și maturizarea start-up/spin-off inovative regional, prin:  Dezvoltarea unui ecosistem antreprenorial care favorizeaza apariția și maturizarea start-up/spin-off inovative  regional   Investitii in active corporale si necorporale în legătură cu Modernizarea Industrială, pentru sectoarele de specializare inteligenta regionale   Sprijin pentru trecerea de la proof of concept pana la produs minim valabil (MVP)   scalarea întreprinderilor cu potențial mare de creștere (rată de creștere a cifrei de afaceri de peste 10% anual în ultimii doi ani) |
| Dezvoltarea serviciilor aferente infrastructurilor de sprijin a afacerilor (incubatoare, acceleratoare etc.), prin:   Înființare și dezvoltare incubatoare și acceleratoare de afaceri |
| Obiectiv Specific FEDR (iii) Impulsionarea creșterii și competitivității IMM-urilor | |
| Priorități de investiții  regionale | Categorii de intervenții (la nivel regional) |
| Consolidarea competitivității economiei româneștiI | Facilitarea investițiilor în noi tehnologii la nivel regional, prin:   invest. corporale si necorporale/ linii pilot, testare prototipuri, audit energetic , eficienţă energetică, certificare produse/servicii   Noi tehnologii (IoT, automatizare, robotica, inteligenta artificiala)   design industrial   customizare de masă (imprimare 3D, manufacturare digitala directa) |
| Susținerea adoptării tehnologiilor IT&C de către intreprinderi | digitalizare la nivelul proceselor de productie   securitate cibernetica   e-commerce, inclusiv platforme care să ofere gratuit accesul celor din mediul rural (de exemplu) interesați în a-și deschide o afacere online. |
| Obiectiv Specific FEDR (iv) Dezvoltarea competențelor pentru specializare inteligentă, tranziție industrială și antreprenoriat | |
| Priorități de investiții  regionale | Categorii de intervenții (la nivel regional) |
| Dezvoltarea unor competențe profesionale adecvate cerințelor mediului de afaceri în contextul unei economii bazate pe cunoaștere | Dezvoltarea competentelor la nivelul întreprinderilor/organizațiilor de CDI/entităților  implicate în Mecanismul de descoperire antreprenorială pentru specializare inteligentă, tranziție industriala si antreprenorial, inclusiv stagii de practica; |

## Acțiuni şi tipuri de activităţi sprijinite

In cadrul Acțiunii 1.1.1 *Asistență orizontală pentru beneficiarii FESI și specifică pentru beneficiarii POAT, POIM și POC, inclusiv instruire pentru aceștia și pentru potențialii beneficiari FESI* din POAT, unul din domeniile de interes vizează realizarea de analize și studii prin care să se identifice cele mai adecvate metode de sprijin orizontal pentru beneficiarii fondurilor ESI și punerea în practică a acestora.

În acest sens, prin apelul de proiecte dedicat, aferent OS 1.1, acțiunea 1.1.1, **se vor finanța activități de elaborare a documentațiilor pentru proiecte pe domeniile specializare inteligentă ale regiunii Nord-Vest**, precum:

* studiu de fezabilitate sau documentația de avizare a lucrărilor de intervenții, după caz;
* proiect pentru autorizarea/desființarea executării lucrărilor;
* proiectul tehnic de execuție.

În funcție de tipul proiectelor, se va acorda sprijin și pentru **documentații de tipul**:

* plan de afaceri;
* studiu de marketing;
* studiu de oportunitate;
* studiu geotehnic;
* studiu pentru obținerea acordurilor/avizelor de mediu;
* studiu arheologic, studiu hidrologic;
* studiu topografic;
* documentație cadastrală;
* precum și orice alte categorii de studii și documentații pentru obținerea de avize/autorizații care sunt necesare pentru implementarea proiectelor din domeniul specializării inteligente.

Pentru a obține sprijin financiar în cadrul schemei, documentația tehnico-economică va fi elaborată în conformitate cu HG nr. 907/2016, cu modificările și completările ulterioare, privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor **de infrastructură/de investiţii** finanţate din fonduri publice.

**ATENȚIE! Beneficiarii documentațiilor pentru care se acordă sprijinul financiar în condițiile prezentului Ghid au obligația de a face dovada depunerii cererii de finanțare în condițiile stabilite pentru perioada de programare 2021-2027 aferente proiectelor pentru care au fost pregătite documentațiile. În caz contrar, beneficiarii documentațiilor sunt obligați să returneze sumele de bani primite conform contractelor de acordare a sprijinului financiar. Sancțiunea pentru lipsa dovezilor pentru depunerea acestor cereri de finanțare constă în recuperarea sumelor de bani primite conform contractelor de finanțare. În vederea recuperării sumelor de bani**, **AM POAT va emite titluri de creanță conform prevederilor OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.**

În baza prezentului Ghid simplificat se lansează apelul de proiecte ” Sprijin la nivelul regiunii de dezvoltare Nord-Vest pentru pregătirea de proiecte finanțate din perioada de programare 2021-2027 pe domeniul specializare inteligentă”,cu depunere la termen, respectiv până la **xx.10.2020, ora 16,00.**

## Alocarea financiară

Alocarea bugetară la nivelul regiunii Nord-Vest aferentă acestui apel este de **10.319.095** RON, conform OMFE 1018 din 02.09.2020 şi a anexei: Ghidul Solicitantului, Condiții Specifice de accesare a fondurilor din Programul Operațional Asistență Tehnică 2014 – 2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente.

## CAPITOLUL 2. Reguli pentru acordarea finanțării

## 2.1. Tipurile de beneficiari/solicitanţi eligibili ai schemei

În cadrul prezentului apel, tipurile de beneficiari ai schemei sunt:

* + unitățile administrativ teritoriale în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/ întreprinderi mici, mijlocii și mari;
  + parteneriatele între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari;
  + universități,
  + institute de cercetare,
  + ONG-uri,
  + alte entități publice sau private de cercetare-dezvoltare-inovare,
  + microîntreprinderile
  + întreprinderile mici, mijlocii și mari.

Agenţia de Dezvoltare regională Nord Vest va încheia cu beneficiarii de sprijin financiar contracte de acordare a ajutorului minimis, după cum urmează:

* cu unitățile administrativ teritoriale în parteneriat cu universități, institute de cercetare, ONG-uri, alte entități publice sau private de cercetare-dezvoltare-inovare, microîntreprinderi/întreprinderi mici, mijlocii și mari;
* separat cu parteneriate între universități, institute de cercetare, ONG-uri, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari;
* individual cu oricare dintre entitățile de mai sus, (cu excepția autorităților publice locale), pentru proiectele destinate specializării inteligente și pentru care promotorii își exprimă intenția de a beneficia de asistență tehnică în condițiile OUG nr. 88/2020.

**ATENȚIE! Entitățile de mai sus pot participa și pot obține în condițiile prezentului Ghid sprijin pentru documentația aferentă unui singur proiect de specializare inteligentă, indiferent dacă proiectul este depus în calitate de beneficiar unic sau de lider/partener.**

**NOTA: Entităţile finanţate din fonduri publice pot stabili parteneriate cu alte entităţi din sectorul privat, numai prin aplicarea unei proceduri de selecţie a acestora, care respectă, cel puţin, principiile transparenţei, tratamentului legal, nediscriminării şi utilizării eficiente a fondurilor publice.**

În procesul de pregătire, contractare și implementare solicitantul trebuie să respecte:

1. Legislaţia naţională şi europeană aplicabilă în domeniul egalităţii de şanse, de gen, nediscriminare, accesibilitate.

2. Legislaţia naţională şi europeană aplicabilă în domeniul ajutorului de minimis, dezvoltării durabile, al protecţiei mediului eficienţei energetice, al muncii și al achizițiilor publice.

3. Conținutul cadru impus de HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare.

## 2.2. Eligibilitate proiectelor

Proiectele de infrastructură/de investiţii din domenii de specializare inteligentă stabilite la nivelul regiunii Nord-Vest, trebuie să îndeplinească următoarele condiţii de eligibilitate:

* + - 1. Locaţia proiectului pentru care se elaborează documentațiile trebuie să fie localizată în regiunea Nord-Vest, în vederea respectării prevederilor din OUG nr. 88/2020;
      2. Să vizeze cel puțin unul dintre domeniile de specializare inteligentă şi să contribuie la dezvoltarea cel puţin unui domeniu de specializare inteligentă, şi cel puţin a unei nişe aferente acestora: Agroalimentar, Sănătate, Cosmetice şi Suplimente Alimentare, Tehnologii Avansate de producţie, Materiale Noi şi Tehnologia informaţiei şi a Comunicării;
      3. Să fie rezultatul procesului de preselecție sau al procesului de descoperire antreprenorială desfășurat la nivelul regiunii Nord Vest;
      4. Să aibă ca potențiali beneficiari unitățile administrației publice locale/județene în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/întreprinderi mici, mijlocii și mari, sau parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari sau individual~~,~~ oricare dintre entitățile de mai sus (cu excepția unităților administrației publice locale). Atunci când proiectele de specializare inteligentă se desfășoară în parteneriat cu autoritățile publice locale de la nivelul municipiilor reședință de județ acestea asigură dezvoltarea rețelelor de utilități publice necesare structurilor de specializare inteligentă ~~(~~structuri de cercetare dezvoltare inovare și transfer tehnologic asociate domeniilor şi nişelor de specializare inteligentă);
      5. Valoarea proiectului ce urmează să fie depus pentru finanțare în perioada de programare 2021-2027 să aibă valoarea estimată totală, fără T.V.A., echivalent în lei, cuprinsă între 5.000.000 euro și 25.000.000 euro pentru proiectele depuse de parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari sau individual de oricare dintre entitățile de mai sus. Beneficiarii pot constitui parteneriate în vederea pregătirii proiectelor menționate anterior.
      6. Valoarea proiectului ce urmează să fie depus pentru finanțare în perioada 2021-2027 să aibă valoarea estimată totală, fără T.V.A., echivalent în lei, a proiectului cuprinsă între 10.000.000 euro și 45.000.000 euro pentru proiectele depuse de unitățile administrației publice locale/județene, în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/ întreprinderi mici, mijlocii și mari, sau parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari sau individual de oricare dintre entitățile de mai sus.

Valoarea în euro, pentru echivalarea în pragurile de mai sus, va fi obținută utilizând cursul inforeuro pentru luna septembrie 2020: 1 Euro= 4.8395 RON.

Beneficiarii pot constitui parteneriate în vederea pregătirii proiectelor menționate anterior. Entităţile finanţate din fonduri publice pot stabili parteneriate cu alte entităţi din sectorul privat, numai prin aplicarea unei proceduri de selecţie a acestora, care respectă, cel puţin, principiile transparenţei, tratamentului legal, nediscriminării şi utilizării eficiente a fondurilor publice.

* + - 1. O entitate menționată la pct. 4 de mai sus poate participa și poate obține în condițiile prezentului Ghid sprijin pentru documentația aferentă unui singur proiect de specializare inteligentă, indiferent dacă depune proiect în calitate de beneficiar unic sau de lider/partener.
      2. Să depună un certificat constatator eliberat de Oficiul Național al Registrului Comerțului care să ateste că acesta nu se află într-una din situațiile prevăzute de Recomandarea Comisiei Europene (2020) 4885 final din 14 iulie 2020, privind condiționarea acordării de sprijin financiar public pentru întreprinderi de lipsa unei legături cu jurisdicțiile neecoperante în scopuri fiscale, pentru entităţile înregistrate la Registrul Comerțului.
      3. Să depună documentele statutare ale solicitantului, după caz: act constitutiv, contract de societate, statut, actualizate, in cazul entităților care nu sunt înregistrate la Registrul Comerțului.
      4. Valoarea estimată pentru elaborarea documentației tehnice aferente unui proiect de specializare inteligentă este de maxim 3% din valoarea propusa pentru C+M (conform unui deviz general), iar pentru restul tipurilor de documentaţii nu va depăsi 5% din valoarea totală estimată a investiţiei, dar nu mai mult de 200.000 Euro, conform plafonărilor impuse de ajutorul de minimis/100.000 euro pentru întreprinderile unice care efectuează transport rutier de mărfuri în contul terților sau contra cost la cursul inforeuro din luna semnării contractului de acordare a sprijinului financiar, pe trei ani fiscali.

## 2.3 Cheltuielile eligibile pentru realizarea documentațiilor

Baza legală:

1. Actele normative și regulamentele europene menționate la secțiunea Baza legală din prezentul ghid.

2. Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012.

Toate cheltuielile efectuate de beneficiarul final al schemei pentru pregătirea proiectului de specializare inteligentă cad sub incidența ajutorului de minimis.

|  |  |  |
| --- | --- | --- |
| Categorie cheltuieli | Subcategorie cheltuieli | Subcategoria de cheltuieli poate include |
| 14 - cheltuieli pentru proiectare și asistență tehnică investiției | 42 - studii conform HG nr. 907 studii de teren (conform HG nr. 28)[[2]](#footnote-2) | Se cuprind cheltuielile pentru studii arheologice, studii geotehnice, geologice, hidrologice, hidrogeotehnice,  fotogrammetrice, topografice şi de stabilitate ale terenului pe care se amplasează obiectivul de investiţie, studii de specialitate necesare în funcţie de specificul investiţiei. |
| 43 - cheltuieli pentru (documentații suport) și obținere avize, acorduri, autorizații | Se includ cheltuielile pentru:   * plan de afaceri, studiul de oportunitate, studiul de marketing; * obţinerea/prelungirea valabilităţii certificatului de urbanism, precum şi toate taxele pentru avizele cerute prin certificatul de urbanism, taxa pentru obţinerea/prelungirea valabilităţii autorizaţiei de construire/desfiinţare, conform prevederilor legale în vigoare; * obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie, iluminat public; * întocmirea documentaţiei, obţinerea numărului cadastral provizoriu şi înregistrarea terenului în cartea funciară; * obţinerea acordului de mediu; * obţinerea avizului de protecţie civilă/PSI; * alte avize, acorduri şi autorizaţii. |
| 44 - proiectare și inginerie | Se includ cheltuielile efectuate pentru: elaborarea documentațiilor tehnice - studiu de fezabilitate sau documentația de avizare a lucrărilor de intervenții, după caz, proiectul pentru autorizarea/desființarea executării lucrărilor și proiectul tehnic de execuție, inclusiv documentațiile tehnicoeconomice prevăzute la art. XV alin. (1) din Ordonanța de urgență a Guvernului nr. 83/2016 privind unele măsuri de eficientizare a implementării proiectelor de infrastructură de transport, unele măsuri în domeniul transporturilor, precum și pentru modificarea și completarea unor acte normative, aprobată cu modificări și completări prin Legea nr. 205/2019, pentru care se vor aplica în continuare reglementările specifice, plan de afaceri; studiu de marketing, studiu de oportunitate, studii geotehnice, studii pentru obținerea acordurilor/avizelor de mediu, studii arheologice, studii hidrologice, studii topografice, documentații cadastrale, orice alte categorii de studii și documentații pentru obținerea de avize/autorizații care sunt necesare pentru implementarea proiectelor din domeniul specializării inteligente. |

Pentru beneficiarul final, cheltuielile eligibile vor fi cele dedicate elaborării documentației proiectului de specializare inteligentă. Acestea se vor încadra în categoria:

• ajutorului de minimis dacă finanțarea acordată pentru pregătirea documentațiilor tehnico-economice se află sub pragul de 200.000 euro (pentru IMM-uri).

****

**Notă: Pentru proiectele de investiție pe domeniul specializare inteligentă care sunt propuse a fi realizate în parteneriat și pentru care liderul sau unul/mai mulți parteneri sunt entităţi finanţate din fonduri publice, în cazul nerespectării art. 29 alin. (1) din OUG nr. 40/2015 privind selectarea partenerilor privați, cheltuielile sunt neeligibile.**

## 2.4. Perioada de depunere a solicitărilor de sprijin financiar

Fişa de proiect de infrastructură/investiţie pot fi depuse spre începând cu data deschiderii apelului și până la xx.10.2020, ora 16,00.

Vor fi luate în considerarea doar proiectele depuse in termenul menţionat mai sus şi care respectă în totalitate prevederile prezentului ghid, publicat pe pagina Agenţiei de Dezvoltare Regională Nord-Vest: [www.nord-vest.ro](http://www.nord-vest.ro).

## 2.5. Perioada de implementare a schemei

Schema de ajutor de minimis se va implementa până la data de 31.12.2021.

## 2.6. Valoarea finanțării nerambursabile

Valoarea maximă a sprijinului financiar acordat în cadrul schemei finanțată conform acestui ghid va fi acordată în funcție de tipul acestuia, astfel:

***Ajutorul de minimis***

În cadrul fiecărui proiect, valoarea eligibilă totală pentru singurul proiect pe care îl poate depune o întreprindere unică nu va depăși, echivalentul în lei a 200.000 euro/100.000 euro pentru întreprinderile unice care efectuează transport rutier de mărfuri în contul terților sau contra cost la cursul inforeuro din luna semnării contractului de acordare a sprijinului financiar, pe trei ani fiscali.

Ajutorul de minimis se acordă în proporție de 100%.

În cazul solicitării de sprijin pentru elaborarea documentațiilor tehnico-economice pentru proiectele de investiții ce urmează a fi depuse în parteneriat în perioada de programare 2021-2027, încadrarea sprijinului acordat ca ajutor de minimis exceptat se stabilește de la caz la caz, în funcție de solicitantul de ajutor care va utiliza documentația, acesta fiind proprietarul infrastructurii.

Sprijinul financiar acordat pentru elaborarea documentațiilor tehnico-economice conform Ordonanței de urgență a Guvernului nr. 88/2020 care vizează activități economice, se realizează sub formă de:

* **AJUTOR DE MINIMIS** pentru autoritățile publice locale, universități, institute de cercetare, IMM, întreprinderi mari și ONG;

Schema nu poate avea ca obiect următoarele categorii de ajutoare destinate:

a. întreprinderilor care își desfășoară activitatea în sectoarele pescuitului și acvaculturii, astfel cum sunt reglementate de Regulamentul (CE) nr. 104/2000 al Consiliului[[3]](#footnote-3);

b. întreprinderilor care își desfășoară activitatea în domeniul producției primare de produse agricole;

c. întreprinderilor care își desfășoară activitatea în sectorul prelucrării și comercializării produselor agricole, în următoarele cazuri:

(i) atunci când valoarea ajutoarelor este stabilită pe baza prețului sau a cantității unor astfel de produse achiziționate de la producători primari sau introduse pe piață de întreprinderile respective;

(ii) atunci când ajutoarele sunt condiționate de transferarea lor parțială sau integrală către producătorii primari;

d. activităților legate de export către țări terțe sau către alte state membre, respectiv ajutoarelor direct legate de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;

e. activităților condiționate de utilizarea preferențială a produselor naționale față de produsele importate.

În cazul în care o întreprindere își desfășoară activitatea atât în sectoarele menționate la literele (a), (b) sau (c), cât și în unul sau mai multe sectoare sau domenii de activitate incluse în domeniul de aplicare al Regulamentului (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor *de minimis*, prevederile acestuia se aplică ajutoarelor acordate pentru aceste din urmă sectoare sau activități, cu condiția asigurării că activitățile desfășurate în sectoarele excluse din domeniul de aplicare al regulamentului nu beneficiază de ajutoare de minimis acordate în conformitate cu prezentul regulament;

f. ajutoarelor destinate activităților legate de exportul către țări terțe sau către alte state membre, respectiv ajutoarelor legate direct de cantitățile exportate, de înființarea și funcționarea unei rețele de distribuție sau de alte costuri curente legate de activitatea de export;

g. ajutoarelor condiționate de utilizarea preferențială a produselor naționale față de produsele importate;

h. ajutoarelor acordate în sectorul pescuitului și acvaculturii, astfel cum sunt reglementate de Regulamentul (UE) nr. 1.379/2013 al Parlamentului European și al Consiliului, cu excepția ajutoarelor pentru formare, a ajutoarelor pentru accesul IMM-urilor la finanțare, a ajutoarelor în materie de cercetare și dezvoltare, a ajutoarelor pentru inovare destinate IMM-urilor, a ajutoarelor pentru lucrătorii defavorizați și pentru lucrătorii cu handicap, a ajutoarelor regionale pentru investiții din regiunile ultraperiferice și a schemelor de ajutoare regionale de exploatare;

i. ajutoarelor acordate în sectorul producției agricole primare, cu excepția ajutoarelor regionale pentru investiții din regiunile ultraperiferice, a schemelor de ajutoare regionale de exploatare, a ajutoarelor pentru consultanță în favoarea IMM-urilor, a ajutoarelor pentru finanțare de risc, a ajutoarelor pentru cercetare și dezvoltare, a ajutoarelor pentru inovare destinate IMM-urilor, a ajutoarelor de mediu, a ajutoarelor pentru formare și a ajutoarelor pentru lucrătorii defavorizați și lucrătorii cu handicap;

j. ajutoarelor acordate în sectorul prelucrării și comercializării produselor agricole, în următoarele cazuri:

(i) atunci când valoarea ajutoarelor este stabilită pe baza prețului sau a cantității unor astfel de produse achiziționate de la producători primari sau introduse pe piață de întreprinderile respective; sau

(ii) atunci când ajutoarele sunt condiționate de transferarea lor parțială sau integrală către producătorii primari;

k. ajutoarelor pentru facilitarea închiderii minelor de cărbune necompetitive, astfel cum sunt reglementate de Decizia 2010/787 a Consiliului Europei.

În cazul în care o întreprindere își desfășoară activitatea atât în sectoarele excluse menționate mai sus, cât și în sectoarele care intră în domeniul de aplicare al schemei, se vor finanța doar sectoarele sau activitățile eligibile, beneficiarii având obligația de a se asigura, prin mijloace corespunzătoare (precum separarea activităților sau o distincție între costuri, etc.), că activitățile desfășurate în sectoarele excluse nu vor fi finanțate din ajutoarele acordate în conformitate cu schema.

Totodată, schema nu se aplică:

a) întreprinderilor care fac obiectul unui ordin de recuperare neexecutat în urma unei decizii anterioare a Comisiei, a unui furnizor de ajutor de stat sau a altei entități care poate solicita recuperarea, prin care un ajutor este declarat ilegal și incompatibil cu piața internă, cu excepția schemelor de ajutoare destinate reparării daunelor provocate de anumite dezastre naturale;

b) întreprinderilor aflate în dificultate, până la data de 31.12.2019.

Schema nu se aplică măsurilor de ajutor de stat care implică, prin ele însele, prin condițiile asociate lor sau prin metoda lor de finanțare, o încălcare nedisociabilă a dreptului Uniunii, în special:

a) măsurilor de ajutor în cazul cărora acordarea de ajutoare este condiționată de obligația ca beneficiarul să își aibă sediul în România sau să fie stabilit cu preponderență în România; cu toate acestea, cerința de a avea un sediu sau o sucursală în România la momentul plății ajutorului este permisă;

b) măsurilor de ajutor în cazul cărora acordarea de ajutoare este condiționată de obligația ca beneficiarul să utilizeze bunuri produse la nivel național sau servicii naționale.

Schema nu se aplică de asemenea întreprinderilor aflate în situațiile de mai jos conform Recomandării Comisiei Europene (2020) 4885 final din 14 iulie 2020 privind condiționarea acordării de sprijin financiar public pentru întreprinderi de lipsa unei legături cu jurisdicțiile necooperante în scopuri fiscale:

a) sunt rezidente din punct de vedere fiscal în jurisdicțiile care figurează în lista Uniunii Europene a jurisdicțiilor necooperante sau se supun legislației fiscale a acestora:

b) sunt controlate, direct sau indirect, de către acționari din jurisdicțiile care figurează în lista Uniuniieuropene a jurisdicțiilor necooperante, analiza mergând până la nivelul beneficiarului real, așa cum este acesta definit la art. 3 pct. 6 din Directiva 849/2015[[4]](#footnote-4);

c) controlează, direct sau indirect, filialele sau sedii permanente proprii în jurisdicțiile necooperante care figurează în lista UE;

d) exercită dreptul de proprietate în comun cu întreprinderile aflate în jurisdicțiile care figurează în lista Uniunii Europene a jurisdicțiilor necooperante.

În ceea ce privește valoarea estimată pentru elaborarea documentației **aferente unui proiect de specializare inteligentă**, acesta va fi de maxim **3%** din valoarea propusa pentru C+M (conform unui deviz general), iar pentru restul tipurilor de documentaţii nu va depăsi 5% din valoarea totală estimată a investiţiei.

## CAPITOLUL 3. Detalii privind metodologia de descoperire antreprenorială

Portofoliul de proiecte a Strategiei de Specializare Inteligentă este rezultatul unui amplu proces de consultare a actorilor cheie de la nivel regional, în special prin atelierele de descoperire antreprenorială (Entrepreneurial Discovery Process/EDP), dar și prin alte metode, în special anunțuri deschise, lansate în acest sens.

Întreg procesul de EDP a avut la bază metodologia pusă la dispoziție de Centrul Comun de Cercetare al Comisiei Europene, aplicată și în cadrul procesului de elaborare a Strategiei în perioada 2016-2018. Prin organizarea focus grupurilor de tip EDP, s-a încercat permanent să se aibă în vedere asigurarea unui proces transparent și ascendent, cu o abordare sistematică și interactivă, cu accent principal pe nevoile de afaceri, cercetare și inovare.

Astfel, procesul de descoperire antreprenorială (EDP), a avut două obiective fundamentale:

1. Confirmarea relevanței domeniilor de specializare inteligentă ale regiunii, și a aduce eventuale completări în cadrul nișelor identificate, din cadrul domeniilor și pilonilor din strategie, și

II. Actualizarea portofoliului de proiecte pentru perioada de programare 2021-2027, considerat a fi elementul cheie pentru implementarea şi actualizarea Strategiei.

Procesul de colectare a ideilor de proiecte a vizat în special următoarele etape:

1. Generare de idei de proiecte și dezvoltarea ideilor selectate de majoritatea participanților (pe bază de vot) în cadrul atelierelor de descoperire antreprenorială (EDP),
2. Dezvoltarea unora din ideile selectate și/sau generate în cadrul proceselor de descoperire antreprenorială ulterior desfășurării atelierelor (însemnând elaborarea unor descrieri mai detaliate a ideilor de proiecte selectate de participanți în cadrul atelierelor de descoperire antreprenorială, dezvoltarea ideilor care nu au fost detaliate pe fișe de proiect în cadrul atelierelor acumulând un număr mai mic de voturi, transmiterea unor observații și comentarii referitoare la fișele completate, discuții cu promotorii ideilor de proiecte la solicitarea acestora, etc.),
3. Dezvoltarea de către participanții la atelierele de descoperire antreprenorială a unor idei ulterior desfășurării acestor ateliere sau de către actori cheie din rețelele participanților (de ex. managerul de cluster a diseminat informația și s-au transmis fișe completate de către membrii clusterului),
4. Elaborarea și lansarea unui anunț[[5]](#footnote-5) cu specificații detaliate, în scopul de a genera idei de proiecte detaliate și de a obține descrierea acelor idei generate la atelierele de descoperire antreprenorială care nu au fost dezvoltate în cadrul sau ulterior desfășurării acestor ateliere,
5. Elaborarea unui portofoliu prin analiza și prioritizarea tuturor ideilor care au fost dezvoltate pe fișe și prin utilizarea unor criterii transparente puse la dispoziția promotorilor de proiecte în prealabil (publicate în anunțul sus menționat, aprobat în prealabil de către Comitetul Director).

Ca urmare, în perioada noiembrie 2019 – martie 2020 au fost organizate următoarele ateliere de descoperire antreprenorială:

- 3 ateliere în domeniile „Tehnologii avansate de producţie”, „Tehnologia informaţiei şi a comunicaţiilor” şi „Sănătate şi Cosmetice şi suplimente alimentare”, în data de 26 noiembrie 2019 la Cluj-Napoca.

- 2 ateliere, în domeniile „Agroalimentar” şi „Sănătate”, în data de 03 martie 2020 la Cluj-Napoca

- Alte 2 ateliere în domeniile „Tehnologii avansate de producţie” şi „Sănătate şi Cosmetice şi suplimente alimentare”, la Oradea, în data de 4 martie 2020.

- 2 ateliere în domeniile „Tehnologii avansate de producţie” şi „Tehnologia informaţiei şi a comunicaţiilor”, în data de 9 martie 2020, la Cluj-Napoca.

În urma derulării procesului de ateliere de descoperire antreprenorială, s-a organizat un apel de preselecție a ideilor de proiect, cu specificații detaliate. Acesta a avut la bază activitatea și ideile generate în cadrul atelierelor de descoperire antreprenorială, dar nu numai.

În luna martie 2020 a fost lansat acest Apel de preselecţie a portofoliului de proiecte integrate pe domeniile de specializare inteligentă. Scopul apelului este de a constitui un portofoliu de idei de proiecte prioritare în domeniile de specializare inteligentă ale regiunii Nord-Vest şi de a le sprijini pentru a fi implementate cu succes în perioada de programare 2021-2027. Acest apel de preselecție a avut la bază ideile de proiect generate în urma atelierelor de descoperire antreprenorială. Valoarea adăugată adusă de acest cadru este aceea de a avea un proces transparent și echitabil de a compara și prioritiza ideile de proiect generate din domeniile strategiei de specializare inteligentă. Tot procesul s-a derulat într-un cadru transparent, avizat de Comitetul Director pentru strategia de specializare inteligentă a regiunii.

În cadrul apelului au fost propuse două tipuri de idei de proiecte:

**Proiecte tip A: structuri de sprijinire a proiectelor de specializare inteligentă** şi **Proiecte tip B: proiecte de cercetare-inovare și investiții în domenii de specializare inteligentă.**

S-a depus un număr de 14 proiecte de tip A și 149 de proiecte de tip B.

**Ideile de proiecte tip** A au ca obiectiv crearea şi modernizarea structurilor regionale şi locale de sprijinire a proiectelor de specializare inteligentă având ca scop atragerea investiţiilor, revigorarea şi dezvoltarea economiilor locale şi regionale, prin specializare inteligentă. În cadrul acestui domeniu de intervenţie se finanţează numai investiţii iniţiale. Nu sunt eligibile proiectele care implică simple investiţii de înlocuire sau reabilitarea/renovarea unor active fixe existente, iar lucrările de modernizare trebuie să conducă la creşterea valorii adăugate a acesteia. Structurile de sprijinire a proiectelor de specializare inteligentă pot fi axate pe dezvoltarea activităţilor de cercetare şi microproducţie, pe dezvoltarea activităţilor de cercetare în vederea dezvoltării de noi modele şi prototipuri sau pe oferirea de facilităţi pentru dezvoltarea întreprinderilor cu activitate productivă.

**Ideile de proiecte tip B** sunt proiecte complexe integrate care îmbină obligatoriu mai multe tipuri de activităţi – de ex. cercetare şi dezvoltare, transfer tehnologic, elaborare de studii etc. care presupun mai multe tipuri de cheltuieli, de ex. infrastructurale, de elaborare de studii şi analize, de resurse umane etc. - şi de regulă prezintă o abordare multidisciplinară (trans-sectorială – a se vedea şi mai jos) şi pot aduce o contribuţie la dezvoltarea mai multor domenii de specializare inteligentă, identificate la nivel regional. Având în vedere complexitatea lor, acestea presupun implicarea mai multor tipuri de actori cheie (în special întreprinderi/mediul de afaceri şi entităţi de CDI/universităţi/cercetători) şi asigurarea unui impact mare prin atingerea rezultatelor vizate. Proiectele integrate sunt proiecte care vor deveni proiectele strategice ale actualei Strategii de Specializare Inteligentă.

**Pilonii, domeniile şi nişele aferente domeniilor de specializare inteligentă** a regiunii Nord-Vest sunt detaliate în tabelul de mai jos. Avem rugămintea să consultaţi Strategia de specializare inteligentă a regiunii Nord-Vest pentru detalii privind provocările societale şi oportunităţile specifice fiecărui domeniu, Anexa nr. 6 a prezentului ghid:

|  |
| --- |
| **PILON I – SĂNĂTATE ŞI BUNĂSTARE** |
| **Obiectiv:** Sprijinirea inovării în domenii cu tradiţie în vederea soluţionării provocărilor societale existente |
| **Domeniu specializare 1: Agro-alimentar\***  **Nişe de dezvoltare: p**roducţia de alimente sigure, sănătoase, accesibile şi optimizate nutriţional bazate pe soiuri şi rase autohtone, respectiv pe tradiţii culinare şi pe aplicarea agriculturii de înaltă valoare naturală, a agriculturii de precizie și a agriculturii sustenabile, precum şi pe noi metode de genetică veterinară şi agricolă; producția de alimente funcţionale cu valoare adăugată ridicată ca și premisă a creșterii nivelului de trai al populației rurale; noi metode de marketing și comercializare a produselor locale reprezentative, prin crearea de branduri regionale și asocierea producătorilor locali |
| **Domeniu specializare 2: Cosmetice şi suplimente alimentare**  **Nişe de dezvoltare:** producţia de cosmetice şi suplimente alimentare naturale (bio/organice), fără aditivi chimici dăunători sănătăţii, în special: a) dermatocosmetice, b) nutraceutice, fitochimice/fitoproduse, c) produse cosmetice şi suplimente alimentare care utilizează extracte naturale bazate pe resurse unice regionale (de ex. plante, fructe, material sericigen, etc.), d) nutricosmetice (cosmetice și suplimente alimentare); producția de suplimente alimentare și extracte pentru domeniul sănătate (în special oncologie şi implantologie). |
| **Domeniu specializare 3: Sănătate**  **Nişe de dezvoltare:** Inovare de bunuri și servicii în oncologie, în special în domeniul tratamentelor personalizate cu produse noi (de ex. nutraceutice, fitochimice/fitoproduse), respectiv inovare în prevenţie şi tratament. Inovare în balneologie prin servicii şi bunuri noi, utilizând resursele de apă cu efect curativ. Inovare în domenii de nișă, precum implantologie şi transplantologie; nutriţie/dietetică, podiatrie prin metode şi produse noi utilizând tehnologii de generație nouă; respectiv în psihologie/psihiatrie (cu accent pe metode noi de tratament ca de ex. realitatea virtuală, interacţiune cu animale).În domeniul farmaceuticelor nișele vizează noi produse farmaceutice pentru afecţiuni frecvent întâlnite (de ex. medicamente hibride) în vederea reducerii efectelor secundare, precum și medicamente biosimilare sau biofarmaceutice, inclusiv fitochimice. Nișă specială la nivel regional în acest domeniu o poate reprezenta substitutul de sânge pe bază de hemoglobină, fiind singurul proiect de CDI care ar putea conduce la o inovare disruptivă. Inovare în domeniul protezării auditive personalizate (există în implementare programe naționale de tratament al surdității prin proteze auditive implantabile). Robotică medicală (domeniu de vârf al roboticii, care poate duce la îmbunătățirea sistemului medical românesc și european, pe de-o parte, și la creșterea calității vieții pe de altă parte). Dispozitive medicale - sisteme stomice cu senzori inteligenți (folosirea de senzori inteligenți în scopul colectării de date din materiile colectate în pungile stomice). Infrastructuri de înaltă securitate biologică (BSL-3) bazate pe paradigma One Health (prevenția și controlul bolilor transmisibile reprezintă o prioritate globală, cu relevanță atât pentru sănătatea și bunăstarea animalelor cât și pentru sănătatea omului, toate transpuse până la urmă în impactul economic).Diagnosticarea precoce și monitorizarea unor afecțiuni cu incidență ridicată la nivel local sau mondial cu ajutorul unor tehnici non-invazive. Diagnosticul la distanță prin scăderea operator dependenței a metodelor diagnostice actuale sau generarea de metode diagnostice noi (mai ales în contextul unei pandemii declarate). Genomică, transcriptomică, proteomică. Generare de big data pentru realizarea de hărți privind mecanismele specifice patologiilor umane cu morbiditate și mortalitate extrem de ridicată și patologii funcționale. Protocoale de medicină personalizată pentru tratament.Nanotehnologii și nanometode pentru aplicații în diagnosticul și terapia țintită.Îmbătrânire activă și independentă. Farmacogenomică și farmacotranscriptomică (evaluarea răspunsului la terapie prin modificări la nivelul genomului, specifice fiecărui pacient, inclusiv studii populaționale privind toleranța la combinații terapeutice). Metode de prevenție (tehnologii, medicamente, vaccinuri) pentru limitarea efectelor distructive ale pandemiilor cauzate de virusuri patogene. Biomateriale, bioimplante, printare 3D, reconstrucție de organ. Biosenzori pentru diagnostic. Telemedicină și modelare de programe informatice utilizând inteligența artificială. Dezvoltarea de aparatură/mijloace medicale invovative. Soluții de decontaminare/dezinfecție COVID prin servicii robotizate autonome (ca răspuns urgent la măsurile de reorganizare socio-profesională necesară adaptării la noul Coronavirus). Somnologie (reducerea numărului de pacienți care suferă de tulburări de somn, a costurilor asociate tratării lor și a urmărilor lor). Ortopedie cranio-facială. |
| **PILON II – SECTOARE EMERGENTE** |
| **Obiectiv:** Valorificarea rezultatelor CD bazate pe tehnologii noi în vederea dezvoltării unor activităţi economice emergente în concordanţă cu tendinţele globale |
| **Domeniu specializare 1: Materiale noi (avansate şi compozite)**  **Nişe de dezvoltare:** Materiale şi bunuri inovative bazate pe/utilizând materiale avansate, compozite, biomateriale (de ex. biofilm, bioplastic, etc.), inclusiv materiale obţinute din reciclare noi acoperiri funcţionale, nanomateriale, materiale multifuncţionale, care ar putea sprijini noi activităţi economice, noi produse în special în domeniile: hârtie, plastic, ambalare, prelucrarea metalului. Materialele noi se pot utiliza în special în domeniile cu concentrare economică mare şi în cele de specializare inteligentă, precum mobilă, domeniul agro-alimentar, cosmetice şi suplimente-alimentare, sănătate, tehnologii de producţie, construcţii.  Materiale inovative pentru depoluare (dezvoltarea de materiale inovative cu o eficiență ridicată în reţinerea diferiţilor agenţi poluanți din apă sau sol). Materiale magnetice moi şi dure (cu potențial impact ridicat în reducerea consumului de energie la nivel european și global). Caracterizarea și modelarea proprietăților fizice ale materialelor necesare senzorilor integrați din microsistemele electronice inteligente (pentru creșterea accesului mediului de afaceri la tehnologie nouă, creșterea interesului acestora pentru servicii de cercetare sau de transfer tehnologic, orientarea IMM-urilor către producție și inovare și creșterea valorii investițiilor în CDI). |
| **Domeniu specializare 2: Tehnologii avansate de producţie**  **Nişe de dezvoltare:** Maşini, utilaje, echipamente inovative în domeniile robotică, mecatronică, automatizări, sisteme de producţie şi procesare avansate (advanced manufacturing and processing), prototipare rapidă/fabricare aditivă (additive manufacturing/ rapid prototyping). Maşini, utilaje şi echipamente inovative de producere a energiei (electrice, termice), în special din surse regenerabile sau prin soluţii mai puţin poluante. Maşini, utilaje, echipamente şi soluţii de eficientizare energetică. |
| **PILON III – TRANSFORMARE DIGITALĂ (Agendă digitală regională)** |
| **Obiectiv:** Digitalizarea economiei şi societăţii sprijinită de tranziţia către inovare a sectorului TIC |
| **Domeniu specializare: Tehnologia informaţiei şi comunicaţiilor**  **Nişe de dezvoltare:** Inovare la nivel de produs, în: internetul obiectelor/Internet of Things, sisteme cyber-fizice, securitate cibernetică şi aplicaţii spaţiale pentru utilizare civilă, cloud computing, gamification, sisteme inteligente, inteligenţă artificială, respectiv monede digitale şi soluţii FinTech, soluţii de tip oraş inteligent/smart city (cu accent pe eficienţă energetică), e-administraţie/e-guvernare, e-sănătate, e-agricultură (inclusiv aplicaţii de telefonie mobilă, combinate sau nu cu wearables).Digitalizare energetică, cu precădere în domeniul energiei din surse alternative – energia fiind un domeniu prioritar la nivel european și național. Mobilitate autonomă și conectată (vehiculele autonome și comunicarea dintre acestea cu infrastructura au drept obiectiv major reducerea accidentelor, degrevarea operatorilor umani de sarcina condusului, reducerea poluării și oferirea unor condiții de trafic sigure și confortabile. Pe aceeași tehnologie se vor putea dezvolta sisteme autonome mobile folosite în procese industriale. Soluții și tehnologii pentru e-mobilitate(dezvoltarea de soluții și tehnologii care să susțină electrificarea și conectarea transportului, de toate tipurile, la orașul inteligent.  Tehnologii de comunicare verbală om-mașină folosind inteligența artificială și tehnologii de prelucrare a limbajului natural (este fundamental ca intr-un sistem digital să se regăsească tehnologii de interfațare om-mașină, fie cu interpretarea automată a vocii, fie a textului).  Arhitecturi integrate pentru procesarea avansată a datelor multimedia (text, voce, video) (dezvoltarea sistemelor actuale bazate pe inteligența artificială sunt condiționate de existența unor arhitecturi de procesare paralelă a datelor, capabile să execute în timp rezonabil modele de antrenare extrem de sofisticate bazate pe rețele neuronale și utilizând volume foarte mari de date). Senzori și circuite integrate pentru sisteme inteligente (pentru creșterea accesului mediului de afaceri la tehnologie nouă, creșterea interesului acestora pentru servicii de cercetare sau de transfer tehnologic, orientarea IMM-urilor către producție și inovare și creșterea valorii investițiilor în CDI). Fotonică și senzori nano-bio-fotonici inteligenți. Fotonica și nanotehnologiile sunt domenii tehnologice generice esențiale (TGE) care stau la baza pregătirii Generaţiei 2050 şi oferă soluții la provocările societății actuale. Metode Formale în Inginerie Software (utililizarea reprezentărilor matematice în specificarea, proiectarea și verificarea sistemelor software și hardware. Metodele formale pot contribui la sprijinirea cercetării în domenii precum tehnologia informației și comunicațiilor sau sănătate, cu accent pe dezvoltarea de sisteme cu design robust și nivel ridicat de fiabilitate).Tehnologii cuantice, un domeniu emergent cu imens potential impact, în special în domeniile informatic și de telecomunicatți. De asemenea, există eforturi susținute de implementare a acestor tehnologii în industria chimică, industria de materiale noi, domeniul bancar și în industria de apărare. Inovare la nivelul serviciilor, modelelor de afaceri, de comercializare şi marketing în ceea ce priveşte companiile a căror activitate rămâne outsourcing-ul.Sprijinirea activităţii de cercetare şi dezvoltare în vederea inovării în special în următoarele domenii: telecomunicaţii, software engineering, matematică, inteligenţă artificială, ştiinţa calculatoarelor. |

## CAPITOLUL 4. Procesul de elaborare şi transmitere a fişelor

Fișele de proiect de infrastructură/investiţie (Anexa 1) pot fi transmise, până la data anunțată la lansarea apelului, conform instrucțiunilor de mai jos.

Versiunea electronică (semnată electronic) va fi transmisă pe email: [inno@nord-vest.ro](mailto:inno@nord-vest.ro) nu mai târziu de xx.10.2020, ora 16,00.

Cererile trebuie elaborate folosind formularele anexate prezentului apel, astfel:

- Anexa 1: Formular **Fişa de proiect domenii de specializare inteligentă**, inclusiv Anexa 1b: Justificarea bugetului, la care se adaugă:

- Anexele obligatorii:

* Anexa nr. 3: Declaraţia unică Ajutor de Minimis
* Oferte tehnico-financiare
* Copie după actul de identitate al reprezentatului legal al solcitantului
* (in cazul entităților care nu sunt înregistrate la Registrul Comerțului) Documentele statutare ale solicitantului, după caz: act constitutiv, contract de societate, statut, actualizate;
* (in cazul entităților care sunt înregistrate la Registrul Comerțului) certificat constatator eliberat de Oficiul Național al Registrului Comerțului care să ateste că beneficiarul de ajutor minimis nu se află într-una din situațiile prevăzute de Recomandarea Comisiei Europene (2020) 4885 final din 14 iulie 2020 privind condiționarea acordării de sprijin financiar public pentru întreprinderi de lipsa unei legături cu jurisdicțiile neecoperante în scopuri fiscale.
* Dacă este cazul:
* (dacă este cazul) Mandatul special/ împuternicire specială pentru semnarea anumitor documente din cererea de finanțare.
  + (dacă este cazul) Acord de parteneriat;

Documentele vor fi semnate electronic de către reprezentantul legal.

Versiunea electronică va trebui să conţină Fişa de proiect şi anexele solicitate, dar pot fi trimise şi alte documente suport/justificative faţă de cele solicitate, însă prezentarea lor trebuie justificată în contextul ideii de proiect propusă, și menționate în fișa completată, la secțiunea relevantă.

Fișa proiectului, declaraţiile şi anexele trebuie completate în limba română.

Documentele se completează şi se semnează electronic. Nu se vor accepta fișe, declaraţii completate altfel.

În cursul perioadei de elaborare a fişelor eventualele întrebări vor fi transmise doar în scris pe următoarea adresă: [inno@nord-vest.ro](mailto:inno@nord-vest.ro) (cu mențiunea Solicitare clarificări apel ”Sprijin pentru pregătirea proiectelor de infrastructură în domeniul specializării inteligente” pentru regiunea Nord-Vest).

## CAPITOLUL 5. Metodologie de selecţie

**Procesul de evaluare a proiectului se va derula într-o singură etapă ce va cuprinde atât verificarea conformităţii administrative și a eligibilităţii, cât și evaluarea tehnică şi financiară a proiectului.**

## 5.1. Criterii administrative şi calitative

În vederea verificării eligibilităţii, ideea de proiect va trebui să îndeplinească următoarele criterii administrative şi de eligibilitate:

* Să se adreseze şi să contribuie la dezvoltarea cel puţin a unui domeniu de specializare inteligentă, şi cel puţin a unei nişe aferente acestora: Agroalimentar, Sănătate, Cosmetice şi suplimente alimentare, Tehnologii avansate de producţie, Materiale noi şi Tehnologia informaţiei şi a comunicării.
* Valoarea sprijinului financiar solicitat să se încadreze în limitele impuse prin prezenta schemă de finanţare,
* Tipologia de proiecte să corespundă definiţiilor prezentate în prezentul ghid: proiect de infrastructură sau proiect de investiţie şi în baza informaţiilor cuprinse în Fişa de proiect şi a documentelor depuse se poate evalua respectarea criteriilor obligatorii pentru fiecare tip de proiect menționat,
* Locul de implementare a proiectului să fie în regiunea Nord-Vest,
* Anexa 1- Fişa de proiect domenii de specializare inteligentă, inclusiv Anexa 1b Justificarea bugetului, sunt depuse în termen, până la data: XX.10.2020, ora 16,00, şi să fie transmisă pe adresa de email: [inno@nord-vest.ro](mailto:inno@nord-vest.ro), alături de următoarele :
* Să se depună minim două oferte tehnico-financiare pentru a se evalua rezonabilitatea costurilor;
* Să se ataşeze şi completeze integral: Anexa 3:Declarație unica – ajutor de minimis;
* (in cazul entităților care nu sunt înregistrate la Registrul Comerțului) Să se ataşeze documentele statutare ale solicitantului, după caz: act constitutiv, contract de societate, statut, actualizate;
* Să se ataşeze copie după actul de identificare a reprezentantului legal al solicitantului;
* (dacă este cazul) Să se ataşeze mandatul special/ împuternicire specială pentru semnarea anumitor documente din cererea de finanțare.
* (dacă este cazul) Să se ataşeze acord de parteneriat;
* (in cazul entităților care sunt înregistrate la Registrul Comerțului) Să se ataşeze certificat constatator eliberat de Oficiul Național al Registrului Comerțului care să ateste că beneficiarul de ajutor minimis nu se află într-una din situațiile prevăzute de Recomandarea Comisiei Europene (2020) 4885 final din 14 iulie 2020 privind condiționarea acordării de sprijin financiar public pentru întreprinderi de lipsa unei legături cu jurisdicțiile neecoperante în scopuri fiscale.

Vor fi propuse spre finanţare doar fişele de proiect care se încadrează în bugetul alocat regiunii de dezvoltare Nord-Vest, în valoare totală de 10.319.095 RON.

Proiectele care nu se încadrează în alocarea financiară a regiunii de dezvoltare Nord-Vest **se vor constitui într-o listă de rezervă**.

Pot fi formulate mai multe seturi de clarificări. Solicitantul va avea posibilitatea de a transmite informațiile către ADR NORD-VEST și de a completa documentația de finanțare (dacă este cazul), în condițiile și în termenul limită precizate în solicitarea de clarificări (transmisa electronic). În cazul în care solicitantul nu răspunde cererii de clarificări transmisa de ADR NORD-VEST în termenul indicat, va primi o nouă solicitare în care i se va indica un nou termen de răspuns. În situația în care după transmiterea scrisorii inițiale de clarificări și a reveniri transmise electronic solicitantul nu transmite niciun răspuns (nici răspuns prin care să argumenteze solicitarea de prelungire a ultimului termen dat de ADR NORD-VEST), documentația de finanțare va fi analizata pe baza informațiilor disponibile .

## 5.2. Evaluare tehnico - financiară

Proiectele vor fi evaluate din punct de vedere tehnic şi financiar, pe baza următoarelor criterii de evaluare:

**RELEVANŢĂ şi IMPACTUL PROIECTULUI**

* **Relevanţa** prin prisma coerenţei activităţilor cu obiectivul 1 de Politică: O Europă mai inteligentă,
* **Impactul** proiectului şi justificarea prezentată asupra ecosistemului şi pieţei la nivel regional, naţional, european şi/sau internaţional.
* **Impactul socio-economic** prin contribuția proiectului propus la dezvoltarea domeniilor de specializare inteligenta din regiunea Nord-Vest. În cazul proiectelor de investiţii, care vor cuprinde obligatoriu activităţi de cercetare și inovare se va analiza inclusiv gradul de noutate al rezultatului/soluției propuse.

**OPERAŢIONAL**

* **Contribuţia beneficiarului**: criteriu care va puncta contribuţia proprie a beneficiarului la costurile eligibile ale proiectului, cele pentru elaborarea documentaţiilor tehnico-economice sau alt tip de documentaţii. Contribuţia la aceste cheltuieli nu este obligatorie, dar o contribuţie de până la 10% a beneficiarului va fi punctată suplimentar.
* **Capacitatea operationala si experienta solicitantului/parteneriatului:** criteriu care va puncta existenţa de resurse umane şi materiale adecvate implementării proiectului, rezultate anterioare obţinute în CDI, parteneriate relevante pentru proiectul propus, sinergii potenţiale sau experienţe anterioare care deovedesc capacitatea operaţională a solicitantului
* **Dezvoltare pe plan internaţional:** se vor puncta proiectele care vor face dovada că ulterior implementării proiectului se vor valorifica avantaje pe plan internaţional, prin atragerea de clienţi noi, se vor realiza alianţe şi cooperări şi/sau afilienri la organizaţii de profil internaţionale, va creşte numărul de de tranzactionari de transfer tehnologic în domenii identificate inclusiv către companii naționale sau internaționale.
* **Rezonabilitatea cheltuielilor**: prin faptul că beneficiarul va trebui să demonstreze că a estimat costurile pentru întocmirea documentaţiilor în baza a cel puţin două oferte tehnico-financiare solicitate în acest sens,
* **Strategia de specializare inteligentă:** Se vor puncta proiectele care deja sunt parte a portofoliului de proiecte din domenii de specializare inteligentă al regiunii Nord-Vest.

****

**ATENŢIE! Proiectele depuse în cadrul acestui apel şi care intrunesc toate condiţiile de eligibilitate prezentate în prezentul Ghid al solicitantului, vor fi putea fi incluse în portofoliul de proiecte din domenii de specializare inteligentă al regiunii Nord-Vest.**

Dacă la oricare din criteriile de la punctul "Criterii de conformitate administrativă şi eligibilitate" evaluatorii apreciază ca nu sunt îndeplinite, fişa este respinsă.

De asemenea punctarea cu 0 la oricare din criteriile de la punctul 2 "Criterii de evaluare tehnico-economic" duce la respingerea Fişei.

Criteriile de verificare a conformității administrative și a eligibilității, precum și criteriile de evaluare tehnică şi financiară sunt detaliate în **Anexa 2 - Grila de evaluare** la prezentul Ghid.

Evaluarea este realizată prin completarea grilei mai sus menţionate, în termen de 20 zile lucrătoare de la data limită de depunere a Fişelor de proiect. La sfărşitul perioadei se va transmite o notificare privind rezultatul evaluării.

****

**Atenţie!** O entitate eligibilă, conform OUG nr. 88/2020 poate participa și poate obține sprijin pentru documentația aferentă unui singur proiect de specializare inteligentă, indiferent dacă depune proiect în calitate de beneficiar unic sau de lider/partener.

**Beneficiarii documentațiilor tehnico-economice pentru care se acordă sprijinul financiar din POAT 2014-2020, au obligația de a depune cereri de finanțare pentru proiectele pentru care au fost pregătite documentațiile tehnico-economice, în condițiile care vor fi prevăzute de ghidurile solicitantului pentru apelurile de proiecte lansate în perioada de programare 2021-2027, sub sancțiunea restituirii finanțării acordate în condițiile prevăzute de contractele de finanțare pentru pregătirea documentațiilor tehnico-economice.**

## 5.3. Depunerea, transmiterea şi soluţionarea contestaţiilor

Solicitantul are drept de contestaţie împotriva notificării de respingere. Contestaţia trebuie transmisă în termen de 5 zile calendaristice de la primirea notificării de informare privind rezultatul evaluării documentației de finanțare, notificare care va fi transmisă pe adresa de e-mail a solicitantului, inclusă în Anexa 1: Fişa de proiect domenii de specializare inteligentă şi/sau Anexa 3 Declaraţie unică Ajutor de minimis.

Solicitantul poate contesta rezultatul verificării și evaluării documentației lui de finanţare o singură dată. Contestaţiile trebuie să conţină numele și adresa promotorului, motivul contestaţiei, o justificare a elementelor contestate, semnătura și ștampila (în cazul documentelor trimise scanate) sau semnătura electronică a reprezentantului legal. Acestea se vor trimite pe adresa de e-mail: [inno@nord-vest.ro](mailto:inno@nord-vest.ro).

## 5.4. Documentatia de finantare la contractare:

Documentatia de finantare, in faza de contractare, este compusa din urmatoarele documente obligatorii:

1. Situaţiile financiare anuale ale solicitantului si partenerilor (aprobate de adunarea generală a acționarilor sau asociaților) aferente exercițiului fiscal anterior depunerii cererii de finanțare
   * Bilanţul prescurtat (Formular 10)
   * Contul de profit şi pierdere (Formular 20)
   * Datele informative (Formular 30)
   * Situația activelor imobilizate (Formular 40)
   * Notele explicative la situațiile financiare, conform normelor contabile

Dacă situațiile financiare au fost depuse la unitățile teritoriale ale Ministerului Finanțelor Publice, se va atașa inclusiv dovada depunerii.

1. Situaţiile financiare anuale ale entităților identificate ca întreprinderi partenere și/sau legate cu solicitantul/partenerul (aprobate de adunarea generală a acționarilor sau asociaților respectivelor entități), conform declarației unice, aferente exercițiului fiscal anterior depunerii cererii de finanțare
   * Bilanţul prescurtat (Formular 10)
   * Contul de profit şi pierdere (Formular 20)
   * Datele informative (Formular 30)

sau într-o formă echivalentă, pentru întreprinderile partenere/legate înregistrate în afara României.

Dacă situațiile financiare au fost depuse la unitățile teritoriale ale Ministerului Finanțelor Publice, se va atașa inclusiv dovada depunerii.

1. Certificatul de atestare fiscală, referitor la obligațiile de plată la bugetul local și bugetul de stat, din care să reiasă că solicitantul și-a achitat obligațiile de plată nete la bugetul de stat și respectiv bugetul local, în ultimul an calendaristic/ în ultimele 6 luni, în cuantumul stabilit de legislația în vigoare.
2. Declaratia unica actualizata.
3. Orice alt document din lista celor anexate la formularul cererii de finanțare, actualizat, dacă au intervenit modificări.

## CAPITOLUL 6. Drepturile și obligațiile beneficiarilor de ajutor de minimis:

a) Au dreptul de a primi sprijin financiar pentru elaborarea și aprobarea documentației tehnico-economice și de a implementa proiectele, în condițiile prevăzute în Ghidul Solicitantului - Condiții specifice;

b) Înainte de primirea ajutorului, transmit administratorului Schemei o declarație pe propria răspundere cu privire la sprijinul financiar din fonduri publice primit pentru aceleași cheltuieli eligibile și alte documente necesare pentru verificarea respectării condițiilor de ajutor de minimis (bilanț/balanță);

c) Pentru a beneficia de ajutor de stat/minimis, au obligația de a implementa proiectele în ondițiile prevăzute în Ghidul Solicitantului - Condiții specifice;

d) Au obligația de a raporta administratorului schemei/furnizorului schemei toate datele și informațiile necesare pentru monitorizarea ajutorului de stat/minimis acordat;

e) Au obligația de a face dovada depunerii cererilor de finanțare în perioada de programare 2021-2027 pentru proiectele de investiții în infrastructură pentru care au fost pregătite documentațiile;

f) Au obligația de a restitui, după caz, parțial sau integral, valoarea ajutorului de minimis primit în situația nerespectării condițiilor de acordare și utilizare a ajutorului, inclusiv dobânda aferentă, precum și în situația în care acesta nu a depus o cerere de finanțare pentru proiectul pentru care au fost pregătite documentațiile tehnico-economice, în cadrul apelurilor de proiecte din perioada de programare 2021-2027. Plata sumelor datorate se realizează în termen de 30 de zile de la data comunicării deciziei de recuperare a ajutorului de minimis, în contul indicat în cuprinsul acesteia;

g) Beneficiarul ajutorului de minimis are dreptul de a contesta la AM POAT în termen de 30 de zile de la comunicare, potrivit art. 7 alin. (1) din Legea contenciosului administrativ nr. 554/2004, cu modificările și completările ulterioare. Contestația administrativă se transmite la structura emitentă a deciziei de stopare/recuperare, care are obligația să o soluționeze în termen de 30 de zile calendaristice de la data înregistrării acesteia;

h) Beneficiarul de ajutor de minimis trebuie să păstreze timp de minimum 10 ani de la data la care a fost acordată ultima alocare specifică toate documentele referitoare la ajutorul de minimis primit în cadrul Schemei. Această evidență trebuie să conțină informațiile necesare pentru a demonstra respectarea tuturor condițiilor impuse prin actul de acordare, cum sunt: datele de identificare a beneficiarului, durata, cheltuielile eligibile, valoarea, momentul și modalitatea acordării ajutorului, originea acestuia, durata, metoda de calcul al ajutoarelor acordate.

## CAPITOLUL 7. ANEXE LA GHIDUL SOLICITANTULUI

Prezentul ghid include următoarele anexe, care fac parte integrantă din acesta:

Anexa 1 „Fisa proiect infrastructură/investiţie”;

Anexa 2 „Grila de evaluare”;

Anexa 3 „Declaratie unica - ajutor de minimis”;

Anexa 4 „[model] Acord de parteneriat

Anexa 5 „[model] Contract de acordare a sprijinului financiar”.

Anexa 6 Strategia de specializare inteligentă a regiunii Nord-Vest, 2021-2027

1. <http://mfe.gov.ro/wp-content/uploads/2019/12/0a3605a561971a743c43ceac9db95419.pdf> [↑](#footnote-ref-1)
2. Subcategoria de cheltuială se referă la următoarele acte normative: HG 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice și HG 28/2018 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii [↑](#footnote-ref-2)
3. Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (JO L 17, 21.1.2000, p.22). [↑](#footnote-ref-3)
4. Directiva (UE) 2015/849 a Parlamentului European și a Consiliului privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a comisiei. [↑](#footnote-ref-4)
5. Apelul, împreună cu specificațiile aferente a fost transmis prin e-mail direct către toți participanții la atelierele de descoperire antreprenorială, publicat pe site-ul Agenției și pe rețeaua de socializare Facebook, preluat de MDRAPFE și de www.fonduri-structurale.ro. [↑](#footnote-ref-5)